Ռ. ՔՈՉԱՐՅԱՆ - Ես ասացի, որ քննարկումները շարունակելու ենք: Տնտեսական բլոկի հարցերը անմիջապես մամուլի ասուլիսից հետո ավելի մանրակրկիտ կքննարկենք: Մենք ակնկալում ենք ակտիվ մասնակցություն բանկային համակարգում: Կարծում ենք` վերջերս "Կրեդի Ագրիկոլի" մուտքը Հայաստան շատ դրական ազդեցություն կունենա բանկային համակարգի զարգացման վրա: Ես մտադիր եմ խնդրել, որպեսզի խրախուսվի ապահովագրական ընկերության մուտքը Հայաստան, քանի որ մեր ֆինանսական հատվածի այս գործառույթները թույլ են ձեւավորված: Կան մի շարք այլ ուղղություններ` կապված այստեղ բժշկական կենտրոնի հնարավոր բացման հետ եւ մի շարք այլ հարցեր, որոնք դեռ քննարկման ենթակա են: